Subject: Kaitsetööstuspark- arvamus.
From: "Valentina Sutt" <[email-masked]>
To: "KM Info" <[email-masked]>
Date: Sun, 4 May 2025 17:14:13 +0300

Tere

Olen Valentina Sutt ja veedan suure osa oma vabast ajast Urustes, Audru kandis, kauaaegses väga armsaks kujunenud majas ja krundil - looduses, vaikuses, puhtas õhus. Seal käivad aega veetmas ka minu lapsed, üks käib Tallinnast pea igal nädalavahetusel suurlinna mürast ja melust puhkamas. Kasvatame ise juurvilju ja puuvilju, komposteerime, hoiame ja armastame loodust, linde ja loomi. Meil käib ka külalisi välismaalt, kuna teine tütar elab Inglismaal. Just seetõttu, et siin on vaiksem, ei sõida suuri autosid ja on puhtam õhk kui linnades.

Ma olen vastu kaitsetööstuspargi ja laskemoonalao ehitamisele Pärnumaal. Pärnu ise on suvepealinn. Pärnus ja Pärnumaal on palju sanatooriume, puhkekohti, tervisekomplekse, meil on imeilus Pärnu laht. See on kõige parem koht puhkajatele Eestist ja välismaalt. Palun hoiame meie inimeste tervist ja austame soovi elada maal, kus on vaikne ja rahulik. Eelkõige aga palun hoiame loodust. Kaitsetööstuspargi rajamiseks oli pakutud teisi kohti väljaspool Pärnumaad, mis minu arust sobiksid mitmel põhjusel nii-öelda paremini. Vaadates Eesti kaitsealade kaarti, siis antud Ermistu piirkonna kanti ja üldse Pärnumaal on koondunud kõige tihedamalt suured looduskaitsealad. On arusaamatu, miks ehitada selline asi looduskaitsealade keskele. Selline teguviis oleks minu arust vastuolus Eesti Põhiseadusega.

Ma väga armastan oma Eestimaad.
Lugupidamisega 
Valentina Sutt.